**ZMLUVA O DIELO**

Číslo 017/2017

Uzavretá v zmysle § 536 a násl. Podľa Obchodného zákonníka

**I.**

**Zmluvné strany**

1.1.  **Objednávateľ** :  **TECHNICKÉ SLUŽBY Stará Turá m.p.o.**

 Husitská cesta 248/6, 916 01 Stará Turá

 štatutárny zástupca : Ing.Jana Vráblová, riaditeľka

Osoby oprávnené na rokovanie

- vo veciach zmluvných : Ing.Jana Vráblová

- vo veciach technických : Juraj Straka

IČO : 35602210

IČ DPH : SK 2021095043

Bankové spojenie : VÚB Stará Turá

číslo účtu : 1140296151 / 0200

IBAN : SK81 0200 0000 0011 4029 6151

 a

**Zhotoviteľ :**  **NORMA – stavebno obchodná spoločnosť s.r.o.** Trenčianska Turná 1420, 913 21

štatutárny zástupca : Ing.René Micka

Osoby oprávnené na rokovanie

- vo veciach zmluvných : Ing.René Micka

- vo veciach technických Ing.René Micka

IČO : 34148159

DIČ 2020387633

IČ DPH: SK2020387633

Bankové spojenie: VÚB, a.s. Trenčín

Číslo účtu: 1755595756/0200

IBAN : SK60 0200 0000 0017 5559 5756

Zapísaný: Spol.zap.v Obch.reg.ved.Okr.súdom v TN,

 odd.:Sro, vl.č.1282/R

**II.**

**Východiskové údaje**

2.1. Názov stavby /diela/ : Stará Turá- oprava chodníkov

2.2. Miesto stavby : **01- Chodník pri hoteli Lipa**

 **02- Chodník Husitská, Štefániková pod podjazdom**

 **03- Chodník Jirásková od vjazdu k potravinám**

 **05- Chodník oproti autobusovej stanici**

**III.**

**Predmet zmluvy**

3.1. Predmetom zmluvy je „oprava chodníkov“

3.2. Zhotoviteľ sa zaväzuje vykonať dielo vo vlastnom mene, na vlastnú zodpovednosť a nebezpečenstvo, v súlade s požiadavkami objednávateľa, ktoré sa týkajú predmetu tejto zmluvy a s podmienkami dohodnutými v tejto zmluve.

**IV.**

**Čas plnenia**

* 1. Zhotoviteľ sa zaväzuje vykonať dielo v čase :

do 15. 12. 2017

4.2. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.

4.3. Objednávateľ sa zaväzuje dokončené dielo bez zbytočného odkladu prevziať a zaplatiť za jeho zhotovenie dohodnutú cenu.

**V.**

**Cena**

* 1. Cena za zhotovenie predmetu zmluvy v rozsahu čl. III. tejto zmluvy je stanovená dohodou zmluvných strán na základe projektu stavby v zmysle § 3 zákona č. 18/1996 Z .z. o cenách vo výške :

 **01- Chodník pri hoteli Lipa**

**Cena bez DPH 12.911,18 €**

 **DPH 2.582,24 €**

 **Cena spolu s DPH 15.493,42 €**

 **02- Chodník Husitská, Štefániková pod podjazdom**

 **Cena bez DPH 10.168,30 €**

 **DPH 2.033,66 €**

 **Cena spolu s DPH 12.201,96 €**

 **03- Chodník Jirásková od vjazdu k potravinám**

 **Cena bez DPH 23.323,37 €**

 **DPH 4.664,67 €**

 **Cena spolu s DPH 27.988,04 €**

 **05- Chodník oproti autobusovej stanici**

 **Cena bez DPH 14.067,95 €**

 **DPH 2.813,59 €**

 **Cena spolu s DPH 16.881,54 €**

**Cena spolu bez DPH 60.470,80 €**

**Cena spolu s DPH 72.564,96 €**

5.2 Ocenený výkaz výmer s popisom stavebných prác je v prílohe č. 1 a tvorí jej neoddeliteľnú súčasť.

5.3. V cene za zhotovenie diela sú obsiahnuté:

náklady na vybudovanie, prevádzku, údržbu a vypratanie zariadenia staveniska

5.4. Ak objednávateľ odstúpi od zmluvy, zaväzuje sa zaplatiť zhotoviteľovi skutočne vykonané práce ku dňu, kedy písomné odstúpenie od zmluvy došlo na vedomie zhotoviteľovi, a to na základe vzájomne odsúhlasenej kalkulácie vykonaných prác.

5.5. Odôvodnené a účelovo vynaložené náklady zhotoviteľa mimo dohodnutého rozsahu predmetu diela bude zhotoviteľ fakturovať objednávateľovi na základe odsúhlasených prác. Práce naviac budú fakturované v ponukových cenách

5.6. V prípade, že v dobe realizácie diela vzniknú oficiálne štátom vyhlásené zmeny cien /devalvácia, dovozná prirážka, DPH a pod./, ktoré budú mať priamy dopad na cenu diela, zhotoviteľ tieto zmeny premietne do celkovej ceny diela.

**VI.**

**Platobné podmienky**

6.1. Podkladom pre úhradu ceny za vykonané práce podľa čl.6.1 bude zhotoviteľom vystavená faktúra v štyroch vyhotoveniach splatná do 14 dní od doručenia objednávateľovi Prílohou zaslanej faktúry bude originál súpisu.

**VII.**

**Záručná doba – zodpovednosť za vady**

7.1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy a že počas záručnej doby bude mať vlastnosti, dohodnuté v tejto zmluve.

Zhotoviteľ zodpovedá za vady, ktoré predmet zmluvy má v čase jeho odovzdania objednávateľovi a počas záručnej lehoty, pokiaľ tieto neboli spôsobené nesprávnym užívaním diela.

7.3. Záručná doba je 5 rokov a začína plynúť odo dňa odovzdania diela objednávateľovi, okrem materiálov, ktoré majú záručnú dobu stanovenú výrobcom.

7.4. Počas záručnej doby má objednávateľ právo požadovať a zhotoviteľ povinnosť bezplatne odstrániť vady.

7.5. Zhotoviteľ sa zaväzuje začať s odstraňovaním prípadných vád predmetu plnenia v zmysle bodu 7.4. a 7.5. do 14 dní od uplatnenia oprávnenej reklamácie a vady odstrániť v čo najkratšom technicky možnom čase.

7.7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.

**VIII.**

**Podmienky vykonania diela**

8.1. Dielo bude považované za prevzaté po osobnom prevzatí objednávateľom.

8.2. Objednávateľ je oprávnený kontrolovať zhotovenie diela povereným stavebným dozorom p.Strakom rokovaniami vo veciach technických.

8.3. Ak objednávateľ zistí, že zhotoviteľ zhotovuje dielo v rozpore so zmluvou, platnými predpismi a normami alebo technologickými postupmi, je oprávnený bez zbytočného odkladu písomným vyjadrením povereného stavebného dozoru v stavebnom denníku zastaviť zhotovovanie do odstránenia vád diela.

8.5. Zhotoviteľ počas prác na zhotovení diela v celom rozsahu zodpovedá za dodržiavanie predpisov na bezpečnosť a ochranu zdravia pri práci a protipožiarnych predpisov ako aj za čistotu a poriadok na stavenisku. Prechod nebezpečenstva škody prechádza zo zhotoviteľa na objednávateľa až dňom odovzdania diela.

8.6. Zhotoviteľ odstráni na odpady, ktoré sú výsledkom jeho činnosti a zariadenie staveniska do 10 dní po termíne písomného prevzatia stavby objednávateľom. Zhotoviteľ je povinný počas zmluvnej doby plniť všetky povinnosti pôvodcu odpadov vyplývajúce z legislatívy na úseku OH.

8.7. Nedorobkom sa rozumie nedokončená práca oproti zmluve.

8.8. Vadou sa rozumie odchýlka v kvalite, rozsahu a parametroch diela, stanovených objednávateľom.

8.9. Zhotoviteľ zodpovedá za škody ním spôsobené objednávateľovi, ako aj tretím osobám v plnom rozsahu po preukázaní nákladov.

**IX.**

**Zmluvné pokuty**

9.1. Ak zhotoviteľ nesplní termín ukončenia diela podľa čl. IV tejto zmluvy, je povinný zaplatiť objednávateľovi zmluvnú pokutu vo výške 0,1 % z dohodnutej ceny, uvedenej v článku V. tejto zmluvy za každý deň omeškania.

9.2. Pokuta sa nevzťahuje na omeškanie termínu z dôvodu zlých poveternostných podmienok.

**X.**

**Úrok z omeškania**

10.1. Ak objednávateľ neuhradí zhotoviteľovi faktúru v lehote splatnosti, uvedenej v článku VI. tejto zmluvy, je povinný zaplatiť zhotoviteľovi úroky z  omeškania vo výške 0,1 % z fakturovanej finančnej čiastky za každý týždeň omeškania.

10.2. Úroky z omeškania dohodnuté touto zmluvou zaplatí povinná strana nezávisle na tom, či a v akej výške vznikne druhej strane v tejto súvislosti škoda.

10.3. Zaplatením úroku z omeškania alebo zmluvnej pokuty nie je dotknuté právo zmluvných strán na uplatnenie náhrady škody.

**XI.**

**Záverečné ustanovenia**

11.1. Meniť alebo doplňovať text tejto zmluvy je možné len formou písomných dodatkov, ktoré budú platné ak budú riadne potvrdené oprávnenými zástupcami oboch zmluvných strán.

11.2. Ktorákoľvek zo zmluvných strán je oprávnená navrhnúť dodatok k tejto zmluve. Dodatky sa poradovo číslujú a zasielajú druhej strane v piatich vyhotoveniach.

11.3. Zmluva je uzavretá okamihom podpísania oprávnenými zástupcami obidvoch zmluvných strán.

11.4. Ak nie je v tejto zmluve dojednané inak, platia ustanovenia Obchodného zákonníka v plnom rozsahu.

11.5. Táto zmluva je vypracovaná v štyroch vyhotoveniach, z ktorých zhotoviteľ obdrží dve vyhotovenia a objednávateľ dve vyhotovenia.

11.6. Zmluva nadobúda platnosť dňom jej podpísania oboma zmluvnými stranami a účinnosť nastáva v súlade s § 47a ods. 1, zák. č. 40/1964 Zb. Obč. zákonníka v znení neskorších predpisov, s poukazom na § 5a zákona č. 211/2000 Z.z. o slobodnom prístupe k informáciám v znení neskorších predpisov, nasledujúci deň po dni jej zverejnenia.

V Starej Turej dňa V Starej Turej dňa:

 Zhotoviteľ : Objednávateľ :

Ing.René Micka Ing. Jana Vráblová

 konateľ riaditeľka